cyanic-selkie/wikianc huggingface dataset:
देवलोक
हिन्दू धर्ममा, संस्कृत शब्द स्वर्गलाई मेरु पर्वत भन्दा माथिल्ला लोकहरूमा प्रयुक्त हुन्छ भनेर वर्णन गरेको पाईन्छ। यो त्यस्तो स्थान हो, जहाँ पुण्य गर्ने व्याक्ती, आफ्नो पुण्य क्षीण हुने बेला सम्म, अर्को जन्म लिनु भन्दा पहिला रहन पाउँछ। यो स्थान ती आत्माहरूको लागि नियत छ, जसले पुण्य त गरेका छन्, तर उनीहरूलाई अहिले मोक्ष अथवा मुक्ति मिलेको छैन। यहाँ सबै प्रकारको सुविधाहरू उपलब्ध छन्, एवं सम्पुर्ण पापहरूबाट पर रहन्छ। यसको राजधानी अमरावती हो, जसका द्वारपाल इन्द्रको वाहन ऐरावत हुन्। यहाँका राजा इन्द्र हुन्।
युक्रेन राष्ट्रिय फुटबल टोली
युक्रेन राष्ट्रिय फुटबल टिम अन्तर्राष्ट्रिय फुटबल प्रतिस्पर्धामा युक्रेनको प्रतिनिधित्व गर्ने पुरुष फुटबल टिम हो । यो युक्रेनमा फुटबलको लागि शासकीय निकाय युक्रेन फुटबल संघको नियन्त्रणमा रहेकोे छ । यो युइएफएको सदस्य राष्ट्र हो ।
उजिरपुर उपजिल्ला
भूगोल
उजिरपुर उपजिल्ला २२°४३' देखि २२°५६' उत्तर अक्षांश र ९०°०१' देखि ९०°१८' पूर्वी देशान्तरणमा अवस्थित छ। उजिरपुर उपजिल्लाले बङ्गलादेशको कुल क्षेत्रफल मध्ये २४८.३६ वर्ग किलोमिटर ओगटेको छ। यस उपजिल्लालाई आजैलपाडा र गौरनदी उपजिल्लाले उत्तर, बानारीपाडा र झालकाठि सदर उपजिल्लाले दक्षिण, बाबुगञ्ज उपजिल्लाले पूर्व, कोटालिपाडा र नाजिरपुर उपजिल्लाले दक्षिणबाट घेरेको छ। उजिरपुर, कालिजिरा, हुन्दा स्वरुपकाठि, शिकारपुर, विषारकान्दि आदि यस उपजिल्लाका नदी तथा नहरहरू हुन्।
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा सुरु भएको थियो भने तात्कालिक समयमा क्षेत्र ९ को प्रधानकार्यलय यस उपजिल्लाको बाडाकाठी गाउँको दरगा बाडीमा स्थापना भएको थियो। बङ्गलादेश मुक्ति अभियानका बेला पाकिस्तानी सेनाले यस उपजिल्ला अन्तर्गतको धमुडा भन्ने स्थानमा थुप्रै सर्वसाधारणहरूको हत्या गरेका थिए। यस बाहेक यस उपजिल्लाका विभिन्न स्थानहरूमा पाकिस्तानी सेनासँगको प्रत्यक्ष गोली हानाहान तथा युद्धमा थुप्रै स्वतन्त्र लडाकुको मृत्यु भएको थियो।
जनशाङ्खिकि
उपजिल्ला विभाग प्रतिवेदनका अनुसार यस जिल्लाको कुल जनसङ्ख्या २४१३७४ रहेको छ जसमध्ये पुरुषको जनसङ्ख्या १२२३५९ छ भने महिलाको जनसङ्ख्या ११९०१५ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ८३७२ छ भने हिन्दु धर्मवलम्बीको जनसङ्ख्या ४७३, बौद्ध धर्मवलम्बीको जनसङ्ख्या ४७३, इसाई धर्मवलम्बीको जनसङ्ख्या १० र अन्य धर्मका मानिसहरूको जनसङ्ख्या ४० रहेको छ। यस उपजिल्लाका ८७.६८% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने ०.४७% ले पोखरी, ०.४७% ले टुटी र ३.१८% ले अन्य माध्यमबाट पानीको प्रयोग गर्दै आएका छन्। यस उपजिल्लाको कुल घरहरू मध्ये ८.१२% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन। यस उपजिल्लामा १ उपजिल्ला स्वास्थ्य संस्था, ९ परिवार नियोजन केन्द्र, १ मातृ तथा शिशु हेरचाह केन्द्र रहेका छन्।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा मुख्यतया धान, गहुँ, आलु, उखु, पानको पात लगायत अन्य अन्न बालीहरू उत्पादन गरिन्छ। यस उपजिल्लामा मुख्यतया, आँप, नरिवल, केरा, मेवा, खरबुजा, लिची, अम्बा, कटहर, बदाम आदि उत्पादन हुँदै आएको छ। यस उपजिल्लामा धान कुटानी केन्द्र, गहुँ पिसानी केन्द्र, काष्ठ सामग्री उत्पादन केन्द्र, बरफ उद्योग, बिस्कुट उद्योग, बाँसका सामग्री उत्पादन केन्द्र, चकलेट उद्योग, कपास तथा कपडा उद्योग तथा प्लाष्टिक सामग्री उत्पादन कारखाना रहेका छन्। यस उपजिल्लाले मुख्यतया जुट, धान, बदाम, पानको पात लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको आलसको तेल, तील, सखरखण्ड, तोरी पनि निम्न मात्रमा उत्पादन गरिन्छ। यस उपजिल्लामा ३० हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ७३० माछापालन केन्द्र, ८७ कुखुरापालन केन्द्र, ५६ दुग्ध सङ्कलन केन्द्र तथा १ चल्ला उत्पादन केन्द्रहरू रहेको छ।
धौलागिरि हिमाल
उल्लेखनीय आकृति
सन् १८०८मा पश्चिमाहरूले पत्ता लगाएपछि धौलागिरिलाई ३० वर्षसम्म संसारकै अग्लो पर्वतका रूपमा लिइन्थ्यो तर कञ्चनजङ्घा पत्ता लागेपछि त्यो नै सर्वोच्च शिखर मान्न थालियो। स्थानीय भूधरातलमा भएको अग्लाइको आधारमा धौलागिरिजस्तो अर्को हिमाल संसारमा कुनै छैन। उदाहरणको लागि, यो दक्षिणपूर्वमा ३० किमिको तेर्सो दूरीमा कालीगण्डकीको गल्छीदेखि ७००० मिटरमाथि उठेको छ। धौलागिरि र अन्नपूर्णजस्ता दुई आठ-हजारी हिमाल नदी नजिकै गल्छी वारिपारि रहेकोले कालीगण्डकी गल्छीलाई अनौठो गल्छीको रूपमा लिइन्छ।
उजिरपुर उपजिल्ला
प्रशासन
उजिरपुर थाना सन् १९८३ मा उपजिल्लामा परिणत भएको थियो। हाल यस उपजिल्लामा १ पौरसभा र ९ सङ्घ परिषद्हरू रहेका छन्। यस उपजिल्लाका सङ्घ परिषद्हरू यस प्रकार छन्; ओटरा सङ्घ परिषद्, गुठिया सङ्घ परिषद्, जल्ला सङ्घ परिषद्, बराकोठा सङ्घ परिषद्, बाकराइल सङ्घ परिषद्, शिकारपुर सङ्घ परिषद्, शोतला सङ्घ परिषद् र हारता सङ्घ परिषद्।
छातेढुङ्गा
छातेढुङ्गा नेपालको पूर्वाञ्चल विकास क्षेत्र कोशी अञ्चलको तेह्रथुम जिल्लामा अवस्थित एक गाँउ विकास समिति हो। यो ठाउँमा ६९५ वटा घर छन्।
जनसङ्ख्या
नेपालको सन् २००१को जनगणना अनुसार छाते ढुंगाको जनसङ्ख्या ३७९८ छ। यस मध्य पुरुष ४८%, र महिला ५२% छन्।
रकुल प्रीत सिंह
रकुल प्रीत सिंह (जन्म १० अक्टोबर १९९०) मा भएको हो । उनी एउटा भारतीय चलचित्र अभिनेत्री र मोडल हुन्। उनी पहिले देखि नै दक्षिण भारतीय चलचित्रमा काम गर्दै आएकी छिन। उनि आफू कलेजमा हुँदा नै मोडेलिङ गर्न सुरु गरेकी थिइन् । उनी फेमिना मिस इन्डिया प्रतियोगितामा भाग लिएर पाँचौ स्थान हासिल गरेकी थिइन । उनको पहिलो बलिउड चलचित्र यारियाँ रहेको थियो जसमा उनको समकक्षी हिमन्स कोहली र निकोल फारिया रहेका थिए ।
जीवनी
रकुल आर्मी पब्लिक स्कुल,धौला कुआनबाट शिक्षा हासिल गरेकी छिन अनि पछि गणित जेसस एण्ड मेरी कलेज,विश्वविद्यालय,दिल्लीबाट प्राप्त गरिन।
निलकण्ठ बाबाधाम
निलकण्ठ बाबाधाम निलकण्ठ बाबाधाम मन्दिर बुटवलको दीपनगरमा अवस्थित छ। यस मन्दिरको निर्माण २०६० सालमा भएको हो। यस मन्दिरको निर्माण माता देवमाया भट्टराई र उहांको पति बाबुराम भट्टराईको नेतृत्वमा विभिन्न दाताहरूको योगदानमा बनेको हो। २०६४ सालदेखी यहाँ गुरूकुलको अवधारणा अनुरूप गुरूकुल सञ्चालन भएको छ। यहाँ हाल विभिन्न जिल्लाबाट आएका विद्यार्थीहरू अध्ययन गर्दछन्।
ईतिहास
निलकण्ठ बाबाधामको ईतिहास निकै लामो रहेको विश्वास गरिन्छ। उत्खनन् गर्दा भेटिएका देवताका मुर्तिहरु निकै आश्चर्यजनक र प्राचीन काललाई दर्शाउने देखिन्छन्। परापूर्व कालमा भगवान शिवले समुन्द्र मन्थनबाट उत्पन्न भएको हालाहल बिष पिएर यो ठाउँमा आई विश्राम गरेको विश्वास गरिन्छ ।
कोटिलास्थान
कोटीला पाँच थान पंचकोशी अंतर्गत पर्ने एक स्थान हो। तर कतिपय मान्छेको मत अनुसार यो स्थानलाई पञ्चकोशी क्षेत्रमा पर्दैन भन्ने पनि रहेको छ। पौराणिक कालमा महादेवकी पत्नी सतिदेवीको कोठी पतन भएकोले यो स्थानको नाम कोटिलास्थान पर्न गएको हो भन्ने भनाई रहेको छ। अर्को मत अनुसार यो स्थानमा दैवताका राजा इन्द्रले कोटीहोम चलाएकोले यो स्थानको नाम कोटिलास्थान पर्न गएको हो भन्ने भनाई रहेको छ। संसारको कुनै ठाउँमा पनि न पाइने इन्द्रजौ नामको वनस्पति यस ठाउँमा पाइन्छ। सिमीको कोसा जस्तै फलेको फलको भित्र जौका दानाहरू देखिने यो वनस्पती देवराज इन्द्रले चलाएको कोटीहोमबाट यहाँ उम्रेको हो भन्ने मत रहेको छ। यो स्थान दैलेख जिल्लाको नारायण नगरपालिकाको वडा नंवर ४ मा पर्छ।
भौगोलिक अवस्था तथा मन्दिरको वनोट
कोटिलास्थानको चारैतिर नदिले घेरिएकोले नदिले काटेर बनाएको डाँडोमा अवस्थित छ। डाँडाको उत्तर तर्फ बग्ने सिद्धिखोलाले र पश्चिम तर्फ बग्ने छामघाट खोलाले घेरेको हुनाने यो स्थान एक टापु झैं देखिन्छ। पूर्व तर्फबाट मन्दिर प्रवेस गर्दा वि.सं. १९७७ को घण्टी र शिवलिंग राखिएको छ। ढुंगा र काठले भनेको यस मन्दिरको छाना सिलेटले बनेको छ। यस मन्दिरको जिर्णोद्धार वि.सं. २०५१ मा गरिएको थियो। मन्दिर भित्र शिवलिंग रहेको छ। यसको अगाडि मञ्चमा दक्षिणतर्फ फर्कोर वि.सं. १९२२ को सर्पाकार मानक आकृती, कामधेनु गाई, गणेशजी तथा महाँदेवका मुर्तीहरू राखिएका छन्। मन्दिरमा १९८६, २०१३, २०३१ का घण्टहरू रहेका छन्। मन्दिर परिसरमा चारैतर्फ खुल्ला भएको स्लेटको छानो बनाएको होम गर्ने स्थान बनाएको छ। यो मन्दिर निर्माणमा विशालकाय शिलापट्टहरू प्रयोग भएको देखिएता पनि हाल त्यसका अवशेषहरू मात्र बाँकी छन्। मन्दिरको प्राचिनता नष्ट भइसकेको छ। मन्दिर क्षेत्रमा यत्रतत्र छरिएका शिलापट्ट र पाषाण अवशेषहरूलाई हेर्दा यो मन्दिरको स्थापना कत्युरी शासनकालमा भएको मानिन्छ। हालै गरिएको एक अध्यायनका क्रममा यस स्थानमा तिब्बती भाषामा "ॐ मणिपद्मे हुँ" उत्कृण गरिएको प्रस्तर अभिलेख फेला परेको छ। यस अभिलेखबाट खस खसमल्ल शासनकालमा यस स्थानमा पनि बौद्ध धर्मसँग सम्बद्ध क्रियाकलापहरू हुने गरेको अनुमान गर्न सकिन्छ। यसैगरि यहाँ पनि पादुकास्थान र शिरस्थानको जस्तै छोटा लामा अभिलेखहरू उत्कृण गरिएका केही ढुंगाहरू उपलब्ध भएका छन् । वि.सं. २०७२ साल बैशाख १ गते देखि ३० गतेसम्म पुरा एक महिना यस स्थानमा कोटी होम चलेको थियो ।
रणधीर कपूर
रण धीर राज कपूर (जन्म १५ फेब्रुअरी १९४७) एक भारतीय अभिनेता, फिल्म निर्माता र निर्देशक हुन् जसले हिन्दी सिनेमामा काम गरेका थिए। उहाँ १९७० को एक स्थापित अभिनेता हुनुहुन्थ्यो र दुई फिल्मफेयर पुरस्कार नामांकन प्राप्त गर्नुभयो। यद्यपि, १९८० को प्रारम्भमा उनको करियरमा गिरावट आयो, जस पछि उनी फिल्महरूमा कमै देखिन्थे। सन् १९८० को दशकदेखि रणधीर आफ्नी श्रीमतीसँग अलग्गै बस्दै आएका छन् । कपूर परिवारको हिस्सा, उनी अभिनेता-फिल्म निर्माता राजका छोरा, अभिनेता पृथ्वीराजका नाति र स्वर्गीय अभिनेता ऋषि कपूर र राजीव कपूरका भाइ हुन्। श्री ४२० (१९५५) मा बाल कलाकारको रूपमा काम गरेपछि, कपूरले पारिवारिक नाटक कल आज और कल (१९७१) मा प्रमुख भूमिकाको साथ आफ्नो अभिनय र निर्देशनको सुरुवात गरे, बक्स अफिसमा मध्यम सफलता। त्यसपछि, जित (१९७२), हमराही (१९७४) र रोमान्टिक कमेडी जवानी दिवानी (१९७२), लफांगे (१९७५), पोंगा पंडित (१९७५) र रामपुर का लक्ष्मण (१९७२) जस्ता बहु-स्टारहरूमा कपूरको भूमिका निभ्यो। र हात की सफाई (१९७४) ले उनलाई हिन्दी सिनेमाको प्रमुख अभिनेताको रूपमा स्थापित गर्‍यो। उनको करियर १९८५ पछि अगाडि बढ्न असफल भयो, त्यसपछि उनले एक दशक भन्दा बढीको लागि अभिनय छोडे। यद्यपि, कपूर निर्देशित ब्लकबस्टर रोमान्टिक ड्रामा हिना (१९९१), दशकको सबैभन्दा व्यावसायिक रूपमा सफल फिल्म साबित भयो - जसले उनलाई सर्वश्रेष्ठ निर्देशकको नामांकनको लागि फिल्मफेयर अवार्ड प्राप्त गर्‍यो र ओस्करमा भारतीय सबमिशनको रूपमा चयन गरियो। हालका वर्षहरूमा, कपूरले कहिलेकाहीं आफ्नो सबैभन्दा ठूलो व्यावसायिक सफलताको साथ चलचित्रहरूमा फर्केका छन्, कमेडी हाउसफुल (२०१०), जसले विश्वव्यापी ₹ १ बिलियन (US $ 15 मिलियन) भन्दा बढी कमाए।
रेसम
रेसम प्राकृतिक प्रोटिन फाइबर हो जस मध्य केही कपडा बनाउनको लागि प्रयोग गरिन्छ। रेसमका फाइबरहरु फाइब्रोइन नामक प्रोटिन तत्वबाट बनेका हुन्छन्। उक्त प्रोटिन तत्व केही किराले लार्भा अवस्थामा कोकुन बनाउँदा प्रयोग गर्दछन्। उच्च कोटिका रेसम, बम्बेक्स मोरी नामका रेसम किराका प्रजातिले बनाउँछन्; यसलाई पाल्ने प्रकृियालाई सेरीकल्चर भनिन्छ। रेसमका फाइबरका सुक्ष्म बनोटमा प्रिजम आकार हुने हुँदा यसले आएका प्रकाश लाई विभिन्न कोणमा फेलाउन जाँदा, अद्भुत रङ बन्दछन्।
किरा वर्गमा अन्य किराहरुले पनि रेसम बनाउन सक्ने क्षमता राख्ने भएता पनि मथ (रात्री पुतली) को लार्भा बाट निर्मित रेसम लाई नै बढी प्रयोग गरिएका छन्। अन्य प्रकारका रेसममा पनि अध्ययन अनुसन्धान भने भएका छन्। लार्भा अवस्था पार गरी अर्को अवस्थामा पूर्ण रुपमा विकसित हुदाँ, लार्भाहरुले रेसम निर्माण गरेता पनि, केही किरा जस्तै वेभ-स्पिनर, रेस्पी क्रिकेट जसता किराले भने जीवन अवधी भर नै रेसम तयार गर्दछन्। रेसम बनाउने प्रकृिया अन्य किराहरुमा हिम्नोप्ट्रा (समुहमा पर्ने मौरी, बारुला, कमिला), लेसविङ्स्, मिजेस जस्ता किराहरुमा पनि देखिएका छन्। माकुरामा पनि रेसम बनाउने प्रकृया देखिन्छन्।
इतिहास
विभिन्न प्रकारका जङ्गली रेसम, किम्बु रेसम किरा भन्दा अन्य, चिन, दक्षिण एसिया र युरोपमा पुराना समयमा उत्पादन भएका छन्। त्यस किसिमका उत्पादन कम मात्रामा मात्र हुने र घरेेलु उत्पादन जस्ता नहुने हुन्छन्। प्राकृतिक रेसम बनोट लाई पनि प्रयोगमा ल्याइएका छन्; जस्तै ग्रिस र रोममा माकुराका जालोलाई घाउमा पट्टीका लागि, चित्रकलाका लागि प्रयोग गरिन्थ्यो।
व्यापारिक रेसम पालिएका रेसम किराका प्युपाबाट तयार परिन्छन्। यसलाई प्रजनन गराई रेसमका धागो उत्पादनका लागि तयार पारिएका हुन्छन्। वयस्क निस्कनु पुर्व नै तातो पानीमा डुबाई वा सियोले प्युपालाई घोंची मारिन्छन्। यसो गरे सम्पुर्ण रेसम लाई एउटै धागोका रुपमा तयार गर्न सकिन्छन्। जङ्गली रेसमलाई, घरेलु अवस्था बाट तयार पारेका रेसम भन्दा, विभिन्न रङमा तयार गर्न पनि अफ्ठ्यारा हुने गर्दछन्।
चिन‍
चिनियाँ सभ्यतामा राज परिवारमा मात्र रेसमको प्रयोग भए पनि, सो प्रयोग सबै तिर विस्तार भएका हुन्। रेसम उत्पादनको श्रेयका विषयमा भने चिनियाँ रानी लेजु लाई दिइने गरिन्छ। रेसमको माग बढ्दै गयो, र विश्वको औधोगिक काल भन्दा पहिल व्यापारमा सर्वाधिक प्रयोग हुन थालेको थियो।
नरबहादुर कर्माचार्य
नरबहादुर कर्माचार्य (बिसं १९८१-२०७०) नेपाली कम्युनिस्ट नेता हुन्।
वाल्यकाल
नरबहादुरको जन्म विक्रम सम्बत १९८१ साल कात्तिक १४ गते भाइटीकाका दिन बुबा चन्द्रबहादुर कर्माचार्य र आमा श्रीकुमारी कर्माचार्यको कोखबाट भएको थियो।  उनी ललितपुर जिल्लाको झपाटोलमा जन्मिएका हुन्।
राजनीतिक जिवन
नरबहादुर कर्माचार्य बिसं २००५ सालदेखि प्रजातन्त्र संघमा संलग्न भएर राणा विरोधी आन्दोलन र मजदुर आन्दोलनमा सक्रिय थिए। त्यही क्रममा उनी जेल पर्नुका साथै निर्वासनमा समेत जानुपरेको थियो। उनले त्यतिबेला राष्ट्रिय कांग्रेसका नेताहरूलाई मिलाउन महत्त्वपूर्ण भुमिका खेलेका थिए। राष्ट्रिय कांग्रेसबाट देश र जनताको पक्षमा केही नहुने रहेछ भन्ने निष्कर्षमा पुगेर अर्को क्रान्तिकारी पार्टी निर्माणमा लागेका कर्माचार्य चिनियाँ जनक्रान्ति र भारतको तेलङ्गाना किसान विद्रोहबाट प्रेरित थिए। २००६ साल वैशाख १० गते नेपाल कम्युनिष्ट पार्टीको स्थापना गर्ने तीन हस्तीमध्ये नरबहादुर कर्माचार्य पनि एक थिए। पुष्पलाल श्रेष्ठको नेतृत्वमा नारायणविलास जोशी र निरञ्जन गोविन्द वैद्य र कर्माचार्य मिलेर भारतको कलकत्तामा अवस्थित बडाबजारमा नेपाल कम्युनिष्ट पार्टीको स्थापना भएको थियो। कम्युनिष्ट पार्टीको गठन पश्चात उनी मजदुर सङ्गठनका पनि संस्थापक अध्यक्ष थिए। उहाँ पार्टीले सञ्चालन गरेका विभिन्न राजनीतिक आन्दोलनहरूमा सक्रियतापूर्वक लाग्दै २०१६ सालमा तत्कालिन ललितपुर नगरपालिकाको मेयरमा निर्वाचित भएका थिए। उनी वि.सं. २०१९ सालमा तेस्रो महाधिवेशनबाट पार्टी केन्द्रीय सदस्यमा निर्वाचित भए। त्यसपछि पार्टी फुट र विभाजनको शृङ्खला सुरु भएपछि उनी लगायत केही साथीहरू स्वतन्त्र भएर कम्युनिष्ट आन्दोलनमा सक्रिय हुनथाले। उनले विभाजित समूहहरूलाई एकीकृत बनाउन निरन्तर पहल र प्रयत्न गरे। यही क्रममा चौथो महाधिवेशनमा एकताबद्ध भएर केन्द्रीय सदस्य पनि भए। नेकपा एकता केन्द्र निर्माण हुँदा उनी एकता केन्द्र तदर्थ समितिको अध्यक्ष समेत भए। जीवनको अन्तिम समयमा एकीकृत नेकपा माओवादीको संरक्षक भएका कर्माचार्य जीवनको अन्तिम क्षणसम्म पनि सक्रिय भैरहे। उनी जीवनभर अविवाहित रहे।
निधन
नरबहादुर कर्माचार्यको निधन ८९ वर्षको उमेरमा बिसं २०७० साल साउन ९ गते बुधबार काठमाडौंको मोडल अस्पतालमा भएको हो। उनको निधन जण्डिस र निमोनियाका कारण भएको हो। निधन पछि पार्थिव शरीरलाई बिहान ९ बजेसम्म एकीकृत नेकपा माओवादीको पार्टी मुख्यालय कोटेश्वर पेरिसडाँडा र ९ बजेपछि अन्तिम श्रद्धाञ्जलीका लागि टुँडिखेलमा राखिएको थियो। कर्माचार्यको साउन ९ गते बुधबार राष्ट्रिय सम्मानकासाथ पशुपतिको आर्यघाटमा अन्त्येष्टि गरियो।
जोनिता गान्धी
जोनिता गान्धी एक भारतीय-क्यानडेली गायिका हुन। उनको गीत सन २०११ मा प्रशंसा प्राप्त गरेकी थिइन र बलिउड संगीतकारहरूलाई  आकर्षित गरेकी थिइन।
लोकतान्त्रिक समाजवाद
लोकतान्त्रिक समाजवाद या विपीको समाजवाद नै लोककल्याणकारी समाजवाद प्रकाशित मिति: शनिबार, फाल्गुण ०७ बीपी कोइरालाले भन्नु भएको थियो “सम्यवादमा लोकतन्त्र थपिदिए समाजवाद हुन्छ र समाजवादमा लोकतन्त्र झिकिदिए साम्यवाद हुन्छ।” यस अर्थमा हेर्दा बीपीले भन्नु भएको समाजवाद लोकतान्त्रिक समाजवाद हो । जुन समाजवादमा स्वतन्त्रता र समानतालाई अभिभाज्य मान्दै लोकतन्त्रको अनिवार्यतालाई व्यक्त गरेको देखिन्छ । समाजवादको बीपिमोडलमा लोकतन्त्रलाई अनिवार्य शर्तको रुपमा राखिएकाले नै यसलाइ लोकतान्त्रिक समाजवाद भनिएको हो । बीपी भन्नुहुन्छ “समाजवाद भनेको प्रजातान्त्रिक पक्ष पनि समाहित भएको सभ्यता हो । समाजवादको नाउँमा प्रजातन्त्र चाहिंदैन भन्ने तत्व हाम्रो मुलुकमा पनि छन । अरु मुलुकमा पनि छन । केही मुलुकमा तिनीहरुको शासन पनि चलिरहेको छ त्यहाँ, तिनीहरु, जनतालाई अधिकार दिंदैनौं, केवल रोटी मात्र दिन्छौं भन्छन् ।
त्यो हामीलाई स्वीकार्य छैन् । त्यसले चाहे पेटको नाउँमा होस वा समानताको नाउँमा प्रजातन्त्रको अपहरण भएको हामीलाई मान्य छैन् ।” यस अर्थमा पनि बीपीले लोकतन्त्र बिहिन समाजवाद र समानता बिनाको समाजवादको कुनै अर्थ छैन भनेर समाजवादमा समानता र लोकतन्त्रको आवश्यकतालाइ औंल्याउनु भएको थियो । अब कुरो आयो समाजवाद भनेको के हो ? कम्युनिष्ट समाजवाद यस्तो आर्थिक व्यवस्था हो जहाँ पुजी उत्पादनका साधन (जग्गा जमिन, कलकारखाना, ब्यापार आदि) सरकारको स्वामित्वमा रहन्छ या सामाजिक स्वामित्वमा रहन्छन, जहाँ पूर्णतया निजी पूँजी हुँदैन तर सामाजिक पूँजी हुन सक्छ । यदि कुनै स्कुल, होटल, उद्योग सामुहिक रुपमा या कुनै सहकारीले खोलेको छ भने त्यो सम्पत्ति न पूर्णतया निजी हो न पूर्णतया सरकारी हो, त्यो सामुहिक पूँजी हो । निजी पूँजीबाट सामुहिक पूँजीमा रुपान्तरण गर्दै अन्तमा राष्ट्रिय पूँजी बनाएर साम्यवाद प्राप्त गर्ने हुनाले नै समाजवादलाई साम्यवादको बाटो भनिएको हो । किनकी साम्यवाद भनेकै निजी सम्पत्तीको उन्मूलन हो । सरलमा भन्दा उत्पादन साधन माथि सामूहिक अधिकार स्थापित गर्ने र त्यसको न्यायोचित वितरण गर्ने प्रणाली समाजवाद हो । कम्यूनिष्ट समाजवाद बल प्रयोगको सिद्धान्त, सर्वहारा क्रान्ति, सर्वहारा राज्यको स्थापना, निजी सम्पत्तिको अन्त्य र उत्पादनका साधनको राष्ट्रियकरणबाट आउँछ । कार्लमाक्सले पटक पटक भनेका छन् साम्यवाद भनेको अन्तिम निष्कर्षमा निजी सम्पत्तिको उन्मूलन हो । कम्यूनिष्टहरुको आदर्श नै समाजवाद हो । जुन समाजवाद बल प्रयोग र सर्वहाराको अधिनायकत्वबाट आउँछ ।
यस अर्थमा बिचार गर्दा संसदीय व्यवस्था, लोकतान्त्रिक परिपार्टी, खुल्ला बजार अर्थतन्त्र, निजि पूँजीवादलाइ मात्रात्मक विकास गर्दै परिस्कृत समाजवाद –(बीपीको समाजवाद )को महत्व अझ बढेको देखिन्छ । बीपी भन्नु हुन्छ “हलो जोत्ने किसान र गरिब गाउलेको जिवन स्तर उकास्ने योजना जसले ल्याउछ ऊ समाजवादि हो र त्यस्तो योजना नै समाजवाद हो ।” यो शब्द विस्लेष्ण गर्दा लोकको कल्याण गर्ने योजना नै समाजवाद हो । यो अर्थमा बीपीको समाजवाद लोकतान्त्रिक समाजवाद मात्र होइन यथार्थमा लोक कल्याणकारी समाजवाद हो । कल्याणकारी समाजवादमा लोकतन्त्र त रहन्छ नै निजी सम्पत्ती पनि रहन्छ । अधिक आर्जन गर्नेलाई अधिक कर लिइ राज्य नियन्त्रित व्यवस्थाबाट न्यायोचित वितरण गरी हरेक नागरिकको आधारभूत आवश्यकता (गाँस, बाँस, कपास, सुरक्षा) को ग्यारेन्टी राज्यले गर्दछ । जसमा समाजिक सुरक्षा, उचित शिक्षा, नैतिकता र धार्मिक स्वतन्त्रताले सुसजित पारी असमानता शुन्य पार्ने कार्य हुन्छ । निजी तथा राष्ट्रिय पूँजीको उत्पादनलाई न्यायोचित वितरण गरी शोषण रहीत पूर्ण समानता ल्याउने यसको ध्येय हुन्छ । लोकतन्त्रले राजनितिक समानता र समाजवादले आर्थिक समानता प्राप्त गरी पुर्ण समानाता कायम गर्नु बीपीको बिचार देखिन्छ । यस अर्थमा कम्यूनिष्ट समाजवाद, पूँजीवाद र लोक कल्याणकारी राज्यको अवधारणा यी सबैको अन्तिम मिलन विन्दु नै बीपीको लोकतान्त्रिक कल्याणकारी समाजवाद हो । जसबाट सर्वजन हिताय सर्वजन सुखाय तथा सर्वे भवन्तु सुखिन सर्वे शन्तु निरामयाको मर्मसँगै सम्पूर्णको कल्याणको बाटो बन्दछ । लोकतान्त्रिक कल्याणकारी समाजवाद नै मध्यदेखी दायाँ (सेन्टर टु लेफ्ट) हुन्छ जुन नेपाली कांग्रेसको धार हो । यसैले बीपीको कल्याणकारी समाजवादका विषयमा सबैले बुझ्नु पर्ने र मनन गर्नु पर्ने देखिन्छ । प्रजातन्त्र दिवशको शुभकामना ।
कार्लटन बगैंचा
कार्लटन बगैंचा अष्ट्रेलियाको भिक्टोरिया राज्यको मेलबर्न सहरमा अवस्थित विश्व सम्पदा क्षेत्र हो ।
नाइलन
नाइलन पोलिमाइडको रूपमा चिनिने सिन्थेटिक पोलिमरको एक प्रकार हो । सन १९३५ फेब्रुअरी २८ मा वाल्लास क्यारोथरले ड्युपोन्ट एक्सपेरिमेन्ट स्टेशनमा ड्युपोन्ट अनुसन्धानको क्रममा पहिलो पटक नाइलन उत्पादन गरेका थिए । यो सबैभन्दा बढि प्रयोग हुने पोलिमर मध्य एक हो ।
जलजले
जलजले नेपालको कोशी अञ्चलको तेह्रथुम जिल्लाको एक गाँउ विकास समिति हो । यो ठाउँमा ७५८ वटा घर छन् ।
जनसङ्ख्या
नेपालको सन् २०११को जनगणना अनुसार जलजलेको जनसङ्ख्या ३,५६३ रहेको छ । यस मध्य पुरुष १,६३३ र महिला १,९३० छन्।
२०२३ जी२० नयाँ दिल्ली शिखर सम्मेलन
२०२३ जी २० नयाँ दिल्ली शिखर सम्मेलन ( हिन्दी : 2023 जी२० नई दिल्ली शिखर सम्मेलन) बीसको समूह (जी२० ) को आगामी अठारौं बैठक हो, यो शिखर सम्मेलन भारत मण्डपम अन्तर्राष्ट्रिय प्रदर्शनी-कन्भेन्सन सेन्टर (आईईसीसी)]], प्रगति मैदानमा, नयाँ दिल्ली मा २०२३ मा हुने तय भएको छ।    भारत र दक्षिण एसियामा आयोजना हुने यो पहिलो जी-ट्वान्टी शिखर सम्मेलन हो।
अध्यक्षता
भारतको अध्यक्षता १ डिसेम्बर २०२२ मा सुरु भयो, २०२३ को तेस्रो त्रैमासिकमा शिखर सम्म गर्नेछ। अध्यक्षता हस्तान्तरण समारोह आयोजना गरिएको थियो, जसमा बाली शिखर सम्मेलनको अन्त्यमा इन्डोनेसियाका राष्ट्रपति जोको विडोडोबाट भारतीय प्रधानमन्त्री नरेन्द्र मोदीलाई जी-ट्वान्टी को अध्यक्षता हस्तान्तरण भएको थियो। इन्डोनेसियाले सन् २०२२ मा अध्यक्षता सम्हालेको थियो
भारतको जी-२० अध्यक्षता र अमिताभ कान्तको मार्गदर्शनमा, जी-२० का भारतीय दूत र नीति आयोगका सीइओ, मन्त्री र संलग्नता समूह बैठकहरूको रूपमा धेरै पहलहरू केन्द्रित थिए। तिनीहरूले G20 Think20 शिखर सम्मेलनहरूमा छलफल सत्रहरू, ग्लोबल टेक शिखर सम्मेलनहरू, Health20 शिखर सम्मेलनहरू र Pharma20 शिखर सम्मेलनहरूमा प्रवचनहरू,  र G20 Startup20 कार्यक्रमहरूमा भेलाहरू आयोजना गरे।
एजेन्डा प्राथमिकताहरू
जी-२० भारतले २०२३ मा जी-२० संवादका लागि छ वटा एजेन्डा प्राथमिकताहरू राखेको छ:
पृष्ठभूमि
सुरुमा, भारतले २०२१ मा जी-ट्वान्टी शिखर सम्मेलन र २०२२ मा इटालीले आयोजना गर्ने तालिका थियो। २०१८ माअर्जेन्टिनामा भएको जी-ट्वान्टी शिखर सम्मेलनमा, प्रधानमन्त्री नरेन्द्र मोदीले भारतको स्वतन्त्रताको ७५ औं वर्षको अवसरमा २०२२ मा आफूले आयोजना गर्न इटालीलाई २०२१ को शिखर सम्मेलनको आयोजना गर्न अनुरोध गरेको थियो । द्विपक्षीय सम्बन्धमा आएको गतिका कारण इटालीले भारतलाई २०२२ मा जी२० शिखर सम्मेलनको आयोजना गर्न दिन सहमत भयो।
यद्यपि, इन्डोनेसियाका विदेश मन्त्री रेत्नो मार्सुदीले गरेको अनुरोध पछि, भारतले जी-२० को अध्यक्षता इन्डोनेसियासँग साटासाट गर्‍यो किनभने इन्डोनेसियाले २०२३ मा मा दक्षिणपूर्वी एशियाली राष्ट्रहरूको संघ (ASEAN) को अध्यक्षता पनि गर्नेछ।
कान
कान भनेको प्राणीहरूको एक अङ्ग हो। मानिसमा यो अङ्गको काम सुन्ने र सन्तुलन मिलाउने हो। कानको बनावटअनुसार कानलाई तीन भागमा बाडिएको छ। बाहिरी कान, मध्य कान र भित्री कान।
मानव तथा अन्य स्तनधारी प्राणिहरूमा कर्ण या कान श्रवण प्रणालीको मुख्य अङ्ग हो। कशेरुकी प्राणिहरूमा मछली देखि लिएर मनुष्य सम्म कान जीववैज्ञानिक रूपले समान हुन्छ खाली उनको संरचना गण र प्रजातिको अनुसार भिन्न हुन्छ। कान त्यो अङ्ग हो जुन ध्वनि पत्ता लगाउछ, यो ध्वनिको लागि एक ग्राहक (रिसीवर)को रूपमा मात्र कार्य नगरेर शरीरको संतुलन र स्थितिको बोधमा पनि एक प्रमुख भूमिका निभाउछ।
"कान" शब्दको पूर्ण अङ्ग या खाली देखिने भागको लागि प्रयुक्त गरिन सक्छ। अधिकतर प्राणिहरू मा, कानको जुन भाग देखिन्छ त्यो कुरकुरे हाडले निर्मित एक प्रालंब हुन्छ जसलाई बाह्यकर्ण या कर्णपाली भनिन्छ। बाह्यकर्ण श्रवण प्रक्रियाको धेरै कदमोमा देखि सिर्फ पहिले कदममा नै प्रयुक्त हुन्छ र शरीरको संतुलन बोध गराउनमा कुनै भूमिका हुदैन। कशेरुकी प्राणिहरूमा कान का जोडा सममितीय रूपले सिरको दुवै तिर हुन्छन्। यो ध्वनि स्रोतहरूको स्थिति निर्धारण गर्नमा सहायक हुन्छ।
भाग
मानवीय कान का तीन भाग हुन्छन्-
पर्नुलुलु राष्ट्रिय निकुञ्ज
पर्नुलुलु राष्ट्रिय निकुञ्ज अस्ट्रेलियाको पश्चिमी अस्ट्रेलिया राज्यमा अवस्थित राष्ट्रिय निकुञ्ज हो। यो राष्ट्रिय निकुञ्जलाई सन् २००३ मा युनेस्को विश्व सम्पदा क्षेत्रको सूचीमा सूचीकृत गरिएको थियो।
सान मारिनो राष्ट्रिय फुटबल टोली
सान मारिनो राष्ट्रिय फुटबल टिम अन्तर्राष्ट्रिय फुटबल प्रतिस्पर्धामा सान मारिनो प्रतिनिधित्व गर्ने पुरुष फुटबल टिम हो । यो सान मारिनोमा फुटबलको लागि शासकीय निकाय सान मारिनो फुटबल संघको नियन्त्रणमा रहेकोे छ ।
विष्णुराज आत्रेय
विष्णुराज आत्रेय साहित्यिक नाम लाटो साथी नेपाली भाषाका साहित्यकार हुन्। उनले संस्कृत तथा अवधि भाषामा पनि रचनाहरू गरेका छन्। २००३ साल पौष २५ गते जन्मेका श्री आत्रेयको  मृत्यु २०७७ श्रावण ३ गते शनिवार भयो |
कृतिहरू
जिरिखिम्ती
जिरिखिम्ती नेपालको कोशी अञ्चलको तेह्रथुम जिल्लाको एक गाँउ विकास समिति हो ।
निर्मल कुमार रिमाल
निर्मल कुमार रिमाल नेपाली साहित्यकार हुन् । उनी विशेष गरी कविता लेख्छन् । उनको जन्म सन् १९३६ मार्च ११ मा काठमाडौँको कालिका मार्गमा भएको थियो । उनले सास्कृत सन्स्था नवीन कला मन्दिर स्थापना गरे।नेपाली साहित्य को हाइकु बिधा का यी प्रथम बृहत् हाइकु ग्रन्थका सर्जक हुन।यिन्को बारेमा लेखक पत्रकार भरत विक्रम ढकालले ओझेलमा परेको मान्छे नाम को जिवनी लेखेका छन।साहित्य र सन्स्कृती को छेत्रमा यिनी मानवतावादी र प्रकृतिवादी बेक्ती का रुपमा परिचित छन।यिन्का अरु योगदान पनि छन।
सन्दर्भ सामग्रीहरू
्
पञ्चायती व्यवस्था
पञ्चायती व्यवस्था (पुष १२,२०१७-चैत्र २०४६) नेपालमा ३० वर्ष सम्म कायम भएको एउटा माैलिक राजनीतिक व्यवस्था थियो। बहुदलीय संसदीय व्यवस्था नेपालमा अफाप सिद्ध भएको भन्दै एक घोषणा मार्फत निर्वाचित संसद र विश्वेश्वर प्रसाद कोइरालाको मन्त्रीमण्डल बिघटन गरेपछि २०१७ सालमा पञ्चायती व्यवस्था सुरू गरिएको थियो। यो एकदलीय व्यवस्था थियो।
१९५९मा राजा महेन्द्रले लोकतान्त्रिक अभ्यास अन्त्य गरी "निर्दलिय" पञ्चायत व्यवस्था लागु गरी राज्य गरे। नेपालको संविधान २०१९ जारी गरियो जसले निर्दलीय पञ्चायती व्यवस्थाको जग झन् मजबुत तुल्यायो। २०४६ को "जनआन्दोलन"ले राजतन्त्रलाई संबैधानिक सुधार गर्न र बहुदलिय संसद बनाउन बाध्य तुल्यायो फलत नेपालमा पञ्चायती व्यवस्थाको अन्त्य भै बहुदलीय प्रजातन्त्रको पुनर्स्थापना भयो।
पञ्चायती व्यवस्थाका मुख्य घटनाहरू
पञ्चायती व्यवस्था लागू भैसकेपछि त्यसको जग मजबुत बनाउनका लागि राज्यका तर्फबाट विभिन्न कार्यक्रमहरू ल्याइएको थियो। त्यसैगरी पञ्चायती व्यवस्था हटाउनका लागि विभिन्न राजनीतिक पार्टीहरूबाट शसस्त्र तथा शान्तिपूर्ण आन्दोलनहरू पनि भैरहे।
ताम्फुला
ताम्फुला नेपालको कोशी अञ्चलको तेह्रथुम जिल्लाको एक गाँउ विकास समिति हो ।
रेडसिफ्ट
कुनै आकाशीय पिण्ड पृथ्वीतिर नजिकिँँदै छ वा पृथ्वीबाट टाढिँदैछ भन्ने पत्ता लगाउन खगोलविद्हरू ती पिण्डबाट निस्कने प्रकाशको रंगको वैज्ञानिक परीक्षण गर्ने गर्छन्। कुनै पिण्ड पृथ्वीबाट टाढिँदै जाँदा पृथ्वीबाट हेर्दा ती पिण्डबाट निस्कने प्रकाशमा रातोपनको मात्रा बढी हुने गर्छ। यस खगोलीय प्रक्रियालाई वैज्ञानिक भाषामा 'रेडसिफ्ट' भन्ने गरिन्छ। सन् १९२० को दशकमा एडविन हबल र उनका सहकर्र्मीले धेरैजसो आकाशगंगा (ग्यालेक्सिज) ले यस प्रकारको 'रेडसिफ्ट' प्रक्रिया प्रदर्शन गर्ने गरेको पाएका थिए। उनीहरूका अनुसार 'रेडसिफ्ट'को मात्रा पृथ्वी नजिकको भन्दा टाढाका आकाशगंगामा बढी हुने गर्छ। यिनै अवलोकनका आधारमा एडविन हबल र उनका सहकर्र्मीले ब्रह्माण्ड निरन्तर विस्तार भइरहेको (एक्सपायन्डिङ) छ भन्ने निष्कर्ष निकालेका थिए।
इमेज च्यानल (स्पष्टता)
इमेज च्यानल शब्दले निम्नानुसार बुझाउँछ।
ब्रायन क्रान्सटन
ब्रायन ली क्रान्सटन (जन्म मार्च ७, १९५६) एक अमेरिकी कलाकार, पट्कथाकार, निर्देशक तथा निर्माता हुन् । उनी वाल्टर ह्वाइटको चरित्रमा ब्रेकिङ ब्याड, ह्यालको चरित्रमा म्यालकम इन द मिडल तथा डा. टिम वाट्लीको रूपमा साइन्फेल्डबाट लोकप्रिय बनेका थिए । ब्रेकिङ ब्याडका निम्ति उनले ४ पटक (२००८, २००९, २०१० र २०१४) ड्रामा सिरिजमा उत्कृष्ट मुख्य अभिनेताको प्राइम टाइम एमी अवार्ड समेत प्राप्त गर्न सफल भएका थिए । सन् २०११ पछि ब्रेकिङ ब्याडका निर्माताको रूपमा उनले दुई पटक उत्कृष्ट ड्रामा सिरिजको उपाधि प्राप्त गरेका थिए । ब्रेकिङ ब्याड अभिनयबाटनै उनले सन् २०१४ मा गोल्डेन ग्लोब अवार्ड समेत जितेका थिए, सोही चरित्रको निम्ति वहाँ पाँच पटक गोल्डेन ग्लोबको निम्ति मनोनित भएका थिए ।
म्यालकोम इन द मिडलमा उनको भुमिकाको निम्ति उनी ३ पटक प्राइम टाइम एमीमा उत्कृष्ट चरित्र अभिनेताको रूपमा मनोनित भएका थिए । सन् २०१४ जुनमा ब्रोड्वे नाटक अल द वेमा आफ्नो अभिनयको निम्ति उनले टोनी अवार्ड प्राप्त गरेका थिए । अल द वे नाम बाटै बनेको टेलिभिजन फिल्ममा उनले अभिनय गरेका छन् जुन मे २०१६ मा प्रदर्शित भएको थियो। सन् २०१५ मा निर्मित ट्रम्बो चलचित्रका लागि क्रान्सटन एकेडेमी अवार्ड उत्कृष्ट अभिनेताको मनोनयनमा छानिएका थिए ।
कलाकारिताको यात्रा उनले आफ्नो कलेज सकिएपछि प्रारम्भ गरेका थिए । सन् १९८० को पुर्वार्द्धमा उनले निरन्तर रूपमा साना भुमिकाहरू तथा विज्ञापनहरूमा काम गर्ने मौका पाएका थिए । सन् १९९८ मा उनले स्टिभन स्पीलबर्गको सेभिङ प्राइभेट रायनमा अभिनय गरेका थिए ।
सन् १९७७ देखि १९८२ सम्म उनी लेखिका मिकी मिडलटन सँग विवाहित थिए। सन् १९८९ मा उनले रोबिन डियेरडेनसँग पुन: विवाह गरे। उनीहरूकी छोरी टेलर डियरडेन क्रान्सटनको जन्म सन् १९९४ मा भएको थियो ।
निङालु तट
निङालु तटअस्ट्रेलियाको पश्चिमी अस्ट्रेलिया राज्यमा अवस्थित विश्व सम्पदा क्षेत्र हो ।
संकटा मन्दिर, काठमाडौँ
काठमाडौँको संकटा मन्दिर संकटा देवीको एक प्रसिद्ध मन्दिर हो । यो मन्दिर नयाँ सडक स्थित नेपाल वायुसेवा निगमको कार्यालयको पछाडीको गल्लीमा पर्दछ जसलाई टेबहाल भनिन्छ । संकटा मन्दिरको पहिलो तल्लामा संकटा देवी अवस्थित छ भने तल्लो तल्लामा करुणामई अवस्थित रहेको छ । यस मन्दिरमा विशेष गरी शनिवार तथा दशैको बेला भक्तजनहरूको ठूलो भिड लाग्ने गर्छ ।
पाटे बाघ
पाटे बाघ (उपप्रजाति नाम: प्यानथेरा टाइग्रिस टाइग्रिस) मुख्यतया भारत, नेपाल र बङ्गलादेशको रैथाने बाघको उपप्रजाति हो। यो बाघहरू विभिन्न प्रकारका वासस्थानमा बस्न सक्छ। घांसेमैदान देखि उष्ण तथा समशितोष्ण सदाबहार जङ्गलहरू र झाडीहरूमा मात्र नभएर मरुभूमी आशपासका पतझर वनहरू, सुख्खा झाडीहरूमा र ओशीला दलदलहरूमा समेत बाघले आफ्नो वासस्थान बनाएको हुन्छ । जङ्गलमा खुल्लारूपमा विचरणगर्ने भाले बाघहरू साधारणतयअ २०५ देखि २२७ किलोग्राम सम्म तौल भएका हुन्छन् भने पोथी बाघहरू औशत रूपमा करिब १४१ किलोग्राम तौलका हुन्छन् । यद्यपी नेपाल तथा उत्तरभारतमा पाइने पाटे बाघहरू दक्षिण भारतमा पाइने बाघहरू भन्दा केही ठूलो शरीरका हुन्छन् जसको भालेको तौल लगभग २३५ किलोग्राम सम्मको हुन्छ । संरक्षणवादीहरूको दावी अनुसार अहिले पाटे बाघहरूको सङ्ख्या २००० भन्दा पनि कम भैसकेको छ । भारत सरकारको राष्ट्रिय बाघ संरक्षण विभागले गरेको पछिल्लो सर्बेक्षण अनुसार विगत १० वर्षमा बाघको सङ्ख्यामा ६०% कमी आएर अहिले करिब १,४११ पाटे बाघहरू अस्तित्वमा रहेको अनुमान गरिएको छ । सन् १९७२ देखि धेरै वन्यजन्तु संरक्षण अभियान सञ्चालन भएकाछन्, बाघ संरक्षणका लागि विभिन्न योजनाहरू सार्वजनिक गरिएका छन् । भारतीय अधिकारीहरूको पहलकदमीका बाबजुद भारतको सरिस्का बाघ आरक्षणबाट बाघ पूर्णरूपमा लोप भैसकेको छ ।
नेपालमा पाटे बाघ
राष्ट्रिय प्रकृति संरक्षण कोषले विसं २०७० मा सार्वजनिक गरेको तथ्यांक अनुसार नेपालमा बाघको संख्या १ सय ७६ (विसं २०६५)बाट बढेर १ सय ९८ पुगेको छ । जसमध्ये चितवन राष्ट्रिय निकुञ्जमा १ सय २०, बर्दिया राष्ट्रिय निकुञ्जमा ५०, शुक्लाफाँट वन्यजन्तु आरक्षमा १७, पर्सा वन्यजन्तु आरक्षमा ७ र बाँके राष्ट्रिय निकुञ्जमा ४ वटा बाघ रहेका छन् । चितवनमा विसं २०६५ भन्दा पाँच वटा बयस्क बाघ घटेका छन् भने बर्दिया राष्ट्रिय निकुञ्जमा १३ वटा बाघ बढेको कोषले जनाएको छ ।
सन्दर्भ सामग्रीहरू
३. हिक्मत आचार्य, " बर्दिया राष्ट्रिय निकुञ्जमा बाघ को सङ्ख्यामा बृद्धि आएको छ"
नेपाल स्काउट
नेपाल स्काउट नेपालको स्काउटिंग र गाइडिंग संस्था हो। यसको स्थापना वि.सं. २००९ सालमा भएको हो ।
कमल खोला
कमल खोलाको उद्गम
कमल खोला इलाम जिल्लाको तल्लो भेग चुलाचुलीको चुरे क्षेत्रबाट सुरु हुने एक सानो खहरे खोला हो । यो चुरे क्षेत्रकै साना खोल्साहरूबाट बगेको पानी एकत्रित भई दक्षिण तर्फ हुँदै कन्काई नदीमा मिसिन पुग्छ।
नेपाल स्काउट
नेपालका बालबालिका तथा युवा वर्गलाई स्काउटमा आधिकाधिक मात्रामा सहभागी गराई तिनीहरूको शारीरिक, मानसिक र बौद्धिक विकास गरी तिनीहरूलाई अनुशासित र स्वावलम्बी बनाई देश विकास कार्यमा सहभागी गराउन नेपाल स्काउटको स्थापना भएको हो ।
कमल खोला
प्रकृति
यो एक खहरे खोला हो जसअर्थ यसले विशेष वर्षा याममा बाडी आइ धरमपुर/ तोपगाछी र पाराबारिमा विषम परिस्थितीको सृजना गर्दछ । वर्षा सङै आउने बाडिले खेतियोग्य जमिन, तथा धन-जनको पनि क्षति गर्दछ।
अन्य
यस कमल खोलामा महेन्द्र राजमार्ग उत्तर तर्फ मुख्य किचकेनि खोला मिसिएको छ , भने अन्य साना खोल्सा मिसिएका छन्। किचकेनि खोला मिसिएपछी पुर्वमा सतासीधाम पश्चिममा चुलाचुली को सिमानाको रूपमा रहदै महेन्द्र राजमार्गमा रहेको कमल पुल पार गरेपछि , धरमपुर, झापा र तोपगाछी को सिमाना बन्दै माई खोलामा मिसिन पुग्छ ।
नेपाल स्काउट
उद्देश्य
नेपाल स्काउटको उद्देश्य यस्तो छः (क) विश्व स्काउटद्वारा प्रतिपादित सिद्धान्त, मान्यता र भावनासंग नेपालका बालबालिका तथा युवा वर्गलाई परिचित गराउादै बालबालिका तथा युवा वर्गलाई जनसेवी बनाउने । (ख) बालबालिका तथा युवा वर्गलाई नेपाल स्काउटको माध्यमद्वारा कर्तव्य परायण, अनुशासित, स्वावलम्बी, सच्चरित्रवान तथा सुयोग्य नागरिक बनाउने । (ग) दैवी प्रकोप तथा दुर्घटनामा परेका व्यक्तिहरूको उद्धार तथा सहायता कार्यमा नेपाल स्काउटलाई परिचालन गर्ने, गराउने । (घ) सामुदायिक सेवा तथा जनहित सम्बन्धी कार्य गर्ने गराउने । (ङ) समाजका हरेक वर्ग तथा समुहलाई शिक्षित पार्न प्रौढ शिक्षा लगायत विभिन्न कार्यक्रमहरू सञ्चालन गर्ने, गराउने । (च) स्वास्थ्य, वातावरण, भू-संरक्षण तथा प्राकृतिक श्रोतको उपयोगसम्बन्धी विभिन्न जनउपयोगी कार्यक्रम सञ्चालन गर्न युवा जनशक्ति परिचालन गर्ने, गराउने ।
ब्वाय् र गर्ल्स स्काउटको प्रतिज्ञा
म (आफ्नो नाम)................................ आत्मा साक्षी राखी आफ्नो मर्यादामा प्रतिज्ञा गर्दछु कि सकभर देश, नरेश तथा ईश्वर\धर्म प्रति आफ्नो कर्तव्य पालन गर्दछु । सधैं परोपकार गर्दछु । सधैं स्काउट नियम पालना गर्दछु ।
सुमिना घिमिरे
सुमिना घिमिरे नेपाली नायिका हुन् । उनले खेलेकी पहिलो फिल्न छविलाल कन्जुस छैन हो । तर सुमिनाको पहिलो रिलिज फिल्म भने दुलही हो । उनले यस फिल्मबाट चार अवाड पाएकी छिन् । सुमिनाले फिल्म म्युजिक भिडियो र विज्ञापनमा समेत काम गरेकी छिन् ।
स्कटल्यान्ड राष्ट्रिय फुटबल टोली
स्कटल्यान्ड राष्ट्रिय फुटबल टिम अन्तर्राष्ट्रिय फुटबल प्रतिस्पर्धामा स्कटल्यान्डको प्रतिनिधित्व गर्ने पुरुष फुटबल टिम हो । यो स्कटल्यान्डमा फुटबलको लागि शासकीय निकाय स्कटल्यान्ड फुटबल संघको नियन्त्रणमा रहेकोे छ ।
थोक्लुङ
थोक्लुङ नेपालको कोशी अञ्चलको तेह्रथुम जिल्लाको एक गाँउ विकास समिति हो।
पश्चिमी उत्तर प्रदेश
पश्चिमी उत्तर प्रदेश भारतको एउटा क्षेत्र हो जसमा उत्तर प्रदेश राज्यको पश्चिमी जिल्लाहरु, रोहिलखण्डका क्षेत्रहरु र खरिबोली, ब्रज र कन्नौजी बोलिने क्षेत्रहरु समावेश छन्। यस क्षेत्रसँग केही जनसांख्यिकीय, आर्थिक र सांस्कृतिक ढाँचाहरु छन् जुन उत्तर प्रदेशका अन्य भागहरु भन्दा फरक छन्, र हरियाणा र राजस्थान राज्यहरुसँग मिल्दोजुल्दो छ। हरियाणा र पञ्जाब जस्तै हरित क्रान्तिको सफलताका कारण पश्चिमी उत्तर प्रदेशले तीव्र आर्थिक वृद्धिको अनुभव गरेको छ।   पश्चिमी उत्तर प्रदेशको महत्वपूर्ण भाग भारतको राष्ट्रिय राजधानी क्षेत्रको एक हिस्सा हो। यस क्षेत्रको सबैभन्दा ठूलो शहर गाजियाबाद हो, जबकि दोस्रो ठूलो शहर, आगरा, एक प्रमुख पर्यटक गन्तव्य हो।
जनसांख्यिकी
पश्चिमी उत्तर प्रदेशको जनसङ्ख्या जाट गुर्जर, राजपूत, कायस्थ, त्यागी, अहिर, ब्राह्मण, कच्छी, कहार, गडरिया, कुम्हार, बनिया, खाटिक, लोढा, वाल्मी, वाल्मी, लगायतका विभिन्न समुदाय र जनजातिहरु मिलेर बनेको छ। जाटव, कुर्मी र रोहिल्ला पश्तून । ब्राह्मणहरु, त्यागीहरु सहित, जनसंख्याको १७% हो। सामान्यतया एउटा मिथक प्रचार गरिन्छ कि पश्चिम उत्तर प्रदेशमा जाट बहुमत छ; यथार्थमा जाटहरु पश्चिमी उत्तर प्रदेशको एउटा सानो समुदाय हो जसको संख्या अन्य समुदायहरु भन्दा बढी छ।
पश्चिमी यूपीको अनौठो सेटअप मुख्यतया कृषिमा संलग्न मध्यवर्ती जातिहरुको प्रभुत्वबाट उत्पन्न भएको हो जसमा ब्राह्मणहरु त्यागीहरु, जाटहरु (७%), यादव, गुर्जर, गडरिया र राजपूतहरु थिए, यो क्षेत्र सन् १९८० र १९९० को दशकको साक्षी थियो। माथि उल्लेखित समुदायको नेतृत्वमा उखु माफिया। यस क्षेत्रमा यादवको उपस्थिति न्यून छ ।
२०११ को जनगणना अनुसार, पश्चिमी उत्तर प्रदेशको कुल जनसंख्या ७१,२१७,१३२ छ, जसमध्ये ७२.२९% हिन्दू र २६.२१% मुस्लिम छन्। खरिबोली क्षेत्रमा जनसंख्या २९,६६९,०३५, (हिन्दू ५९.१९% र मुस्लिम ३९.१७%) र ब्रज क्षेत्रको जनसंख्या २९,७५४,७५५ (हिन्दू ८२.७८% र मुस्लिम १६%) छ। आठ जिल्ला सहारनपुर, मुजफ्फरनगर, बिजनौर, मुरादाबाद, रामपुर, ज्योतिबा फुले नगर, मेरठ र बरेलीमा मुस्लिम जनसंख्याको हिस्सा सन् १९५१ मा २९.९३% बाट २०११ मा ४०.४३% मा बढेको छ। हिन्दू समुहबाट जनसंख्या नियन्त्रण विधेयकको माग उठाउँदै आएकाले राजनीतिमा यो विवादको विषय बनेको छ ।
पश्चिमी उत्तर प्रदेशमा मुस्लिमहरुको प्रतिशत (~ २६%) उत्तर प्रदेशको सम्पूर्ण राज्य (जहाँ यो १९.३% छ) भन्दा बढी छ। २०१२ को विधानसभा चुनावमा यस क्षेत्रका ७७ विधानसभा सीटहरुमध्ये मुस्लिम उम्मेदवारहरुले २६ सिट जितेका थिए। धेरै समुदायहरु द्वि-धार्मिक छन्।
विभाजनपछि पाकिस्तानबाट आएका पश्चिम पञ्जाबका सिखहरु पनि ठूलो सङ्ख्यामा यस क्षेत्रमा बसाइँ सरेका थिए।
AIDWA द्वारा गरिएको एक सर्वेक्षण अनुसार, पश्चिमी उत्तर प्रदेशले देशमा कुल सम्मान हत्याको ३० प्रतिशतको लागि कुख्यात पाएको छ।
भूगोल
पश्चिमी उत्तर प्रदेशले उत्तराखण्ड, हिमाचल प्रदेश, हरियाणा, दिल्ली, राजस्थान र मध्य प्रदेश राज्यहरुसँग सिमानाहरु साझा गरेको छ, साथै पिलीभीत जिल्लामा नेपालसँग छोटो अन्तर्राष्ट्रिय सीमा छ। प्रमुख शहरहरु र सहरहरुमा बागपत, बरेली, बदाऊन, आगरा, मथुरा, मुरादाबाद, सम्भल, अमरोहा, गाजियाबाद, नोएडा, बुलन्दशहर, मेरठ, हापुर, सहारनपुर, अलीगढ, हाथरस, कासगंज, मुजफ्रपुर, मुजफ्रपुर , शाहपुर, रामपुर मैनपुरी, शामली, बिजनौर, नजीबाबाद, फारुखाबाद, इटावा र औरैया ।
माटोको अवस्था
पश्चिमी उत्तर प्रदेशको माटो र राहतले राज्यको पूर्वी भागको तुलनामा भिन्नता देखाएको छ। बलौटे माटोको केही घटनाहरुको साथ माटो हल्का-बनावट दोमट हुन जान्छ। राजस्थानको थार मरुभूमिबाट पूर्वतिर बग्ने हावाले केही लोस माटो निरन्तर जम्मा भइरहन्छ।
वर्षा
पश्चिमी उत्तर प्रदेशमा भारतीय मनसुन र वेस्टर्न डिस्टर्बन्सको माध्यमबाट वर्षा हुन्छ। मनसुनले हिन्द महासागरबाट उत्तरतिर आर्द्रता बोक्छ, गर्मीको अन्तमा हुन्छ र खरीफ वा शरद ऋतुको फसलको लागि महत्त्वपूर्ण हुन्छ। अर्कोतर्फ पश्चिमी अवरोधहरु भूमध्यसागर, क्यास्पियन सागर र एट्लान्टिक महासागरबाट पूर्वतिर आर्द्रता बोक्ने एक्स्ट्राट्रोपिकल मौसमी घटना हुन्।    तिनीहरु मुख्यतया जाडो मौसममा देखा पर्छन् र यस क्षेत्रको मुख्य अन्न, गहुँ, जुन रवि वा वसन्त फसलको एक हिस्सा हो, को लागि महत्वपूर्ण छन्।
प्रशासनिक विभाजनहरु
पश्चिमी उत्तर प्रदेशले छवटा डिभिजनहरुमा ३० जिल्लाहरु समावेश गर्दछ:
जिल्लाहरु : मेरठ, बुलन्दशहर, गौतम बुद्ध नगर, गाजियाबाद, हापुड़, बागपत, सहारनपुर, मुजफ्फरनगर, शामली, मुरादाबाद, बिजनौर, रामपुर, अमरोहा , सम्भल , बरेली, बदाऊन, पिलीभीत, अलिपुरुरा, महजपुरा, महजपुरा, अलिपुर गढ, एटा, हाथरस, कासगंज, इटावा, औरैया र फारुखाबाद ।
राज्यको माग छ
उत्तर प्रदेशमा, "पूर्व र पश्चिम बीचको सांस्कृतिक विभाजन पर्याप्त छ, पूरबियाहरु (पूर्ववासीहरु) प्रायः बिहारीहरुसँग जोडिएका छन्।" साथै, हरित क्रान्तिले पश्चिमी उत्तर प्रदेशमा तीव्र गतिमा जीवनस्तरमा सुधार ल्याए पनि पूर्वी उत्तर प्रदेश (जस्तै बिहार ) लाई पनि त्यति फाइदा भएन। यी सांस्कृतिक र आर्थिक असमानताहरुले पश्चिमी उत्तर प्रदेशमा छुट्टै राज्यको मागलाई उत्तेजित गरेको मानिन्छ। एउटा छुट्टै अस्तित्व सम्भवतः हरियाणा र पञ्जाब जस्तै समृद्ध सानो राज्य बन्नेछ, स्थानीय जातीय समूहहरुको ठूलो राजनीतिक नियन्त्रणमा।
केही राजनीतिज्ञ र दलहरुले पश्चिमी उत्तर प्रदेशलाई हरित प्रदेश नामबाट राज्यको दर्जा दिन माग गरेका छन्। ब्रज प्रदेश र पश्चिम प्रदेश वैकल्पिक नामहरु हुन् जुन प्रस्ताव गरिएको छ, किनभने यस क्षेत्रले ब्रजको ऐतिहासिक क्षेत्रलाई समावेश गर्दछ र क्रमशः उत्तर प्रदेशको पश्चिमी (हिन्दीमा पश्चिम ) भाग हो।
धार्मिक दंगा
पश्चिमी उत्तर प्रदेशमा धार्मिक दंगा बारम्बार हुने गरेको छ। मेरठ र मुजफ्फरनगरमा धेरै हिन्दू र मुस्लिम दंगा भयो। २७ अगस्ट २०१३ मा सुरु भएको मुजफ्फरनगर जिल्लामा हिन्दू र मुस्लिम समुदायबीचको झडपमा ४३ जनाको ज्यान गएको छ भने ९३ जना घाइते भएका छन्।
कावल गाउँमा हिन्दु जाट समुदायकी एक युवतीलाई मुस्लिम युवकले कुटपिट गरेको छ । त्यसको बदलामा शाहनवाज कुरैशी नामका मुस्लिम युवकलाई बालिकाका दुई दाजु सचिन सिंह र गौरव सिंहले मारेका थिए। भाग्न खोज्दा दुई दाजुभाइलाई मुस्लिम भीडले कुटपिट गरेको थियो।
मेरठमा अर्को ठूलो दंगा २२ मे १९८७ मा भारतको उत्तर प्रदेश राज्यको मेरठ सहरमा भएको हिन्दू-मुस्लिम दंगाको क्रममा भएको थियो, जब प्रान्तीय सशस्त्र कान्स्टेबुलरी (पीएसी) का १९ जना कर्मचारीले हाशिमपुरा मोहल्ला (पीएसी) का ४२ जना मुस्लिम युवाहरुलाई कथित रुपमा पक्राउ गरेका थिए। सहरको इलाका) ले उनीहरुलाई ट्रकमा चढेर गाजियाबाद जिल्लाको मुराद नगर नजिकैको बाहिरी इलाकामा लगे, जहाँ उनीहरुलाई गोली हानेर उनीहरुको शव पानीको नहरमा फालियो । केही दिनपछि नहरमा तैरिरहेको अवस्थामा शव भेटियो । मे २००० मा, १९ अभियुक्त मध्ये १६ ले आत्मसमर्पण गरे, र पछि जमानतमा रिहा भए, जबकि ३ पहिले नै मरेका थिए। मुद्दाको सुनुवाइलाई २००२ मा भारतको सर्वोच्च अदालतले गाजियाबादबाट दिल्लीको तीस हजारी कम्प्लेक्सको सत्र अदालतमा स्थानान्तरण गरेको थियो, जहाँ यो सबैभन्दा पुरानो विचाराधीन मुद्दा हो।
२७ जुन २०१४ मा मुरादाबादको कान्थ गाउँमा धार्मिक स्थलमा लाउड स्पिकरहरु जडान गर्ने विषयमा दंगा भयो, जसको अर्को समुदायले आपत्ति जनायो। लगातार झडपसँगै एक सातादेखि तनाव जारी रह्यो । जग्गा विवादलाई लिएर सहारनपुरमा सिख र मुस्लिम समुदायबीच अर्को दंगा भयो, जसमा तीन जनाको मृत्यु भयो र धेरै व्यक्ति घाइते भए। र्यापिड एक्शन फोर्स, पीएसी र सीआरपीएफका १३ कम्पनीहरुलाई सरकारले सहारनपुरको दंगा प्रभावित क्षेत्रमा कर्फ्यू लगाएपछि स्थिति नियन्त्रणमा लिनको लागि सूचित गरेको थियो।
राजमार्ग जडान
यस क्षेत्रबाट गुड्ने प्रमुख राजमार्गहरुमा NH 2, NH 3, NH 11, NH 24, NH 58, NH 73, NH 74, NH 87, NH 91, NH 93, NH 119, NH 235, NH 70, NH 70, NH 70 709 ई.
नोएडा ग्रेटर नोएडा एक्सप्रेसवे
यमुना एक्सप्रेसवे
आगरा लखनऊ एक्सप्रेसवे
पूर्वी परिधीय एक्सप्रेसवे
दिल्ली-मेरठ एक्सप्रेसवे
गंगा एक्सप्रेसवे ।
नेपाल अन्तर्राष्ट्रिय आदिवासी चलचित्र महोत्सव
नेपाल अन्तर्राष्ट्रिय आदिवासी चलचित्र महोत्सव नेपालमा वर्षेनि हुने आदिवासी चलचित्र महोत्सव हो । यो महोत्सव इन्डिजिनियस फिल्म अर्काइभ (आईएफए)ले हरेक वर्ष गर्दै आएको छ ।
पेनाल्टी-सुटआउट
पेनाल्टी सुटआउट  (penalty shoot-out) अथवा यसलाई टाइब्रेकर पनि भन्ने चलन छ । यो फुटबल खेलको एक महत्त्वपूर्ण नियम हो । यसले फुटबल खेलमा बिजेता र उपबिजेता छुट्ट्याउन विशेष भुमिका निर्वाह गर्दछ । फुटबल खेलमा निर्धारित ९० मिनेटको समयमा पनि खेलको कुनै पनि स्पष्ट नतिजा आउन नसके ३० मिनेटको अतिरिक्त समय थपिन्छ । तर यसरी पनि कुनै निर्णय नआएको खण्डमा बल्ल पेनाल्टी सुट आउटको प्रयोग गरिन्छ ।
प्रयोग हुने अवस्था
समूह चरण वा लिग चरण बाहेकको नक आउट चरणको जुन सुकै फुटबल प्रतियोगिताहरूमा यस नियमको प्रयोग गरिन्छ ।
इतिहास
फिफा विश्वकपको इतिहास पल्टाउने हो भने केबल दुई पटक मात्र पेनाल्टी सुटआउटरू प्रयोग गरी प्रतियोगिताको बिजेता र उप बिजेताको छनौट गरिएको थियो । जुन सन् १९९४ र २००६ को विश्वकपको फाइनल थियो । यसैगरी यस नियमलाई फिफा ले २००४ देखि लागू हुने गरी फिफाको ल अफ द गेममा परिमार्जन गरेको नियमहरूको नियम नम्बर १० मा उल्लेख गरिएको छ। जहाँ यसरी उल्लेख गरिएको छ । जस्तै ;नियम १०
अन्तर्राष्ट्रिय
तीन पुरुष विश्वकप सहित नौ FIFA 11-a-side प्रतियोगिताको फाइनल पेनाल्टी सुटआउटमा गएको छ। केही उल्लेखनीय खेलहरू यस प्रकार छन्।
विश्वकप खेलमा पहिलो पेनाल्टी सुटआउट सन् १९८२ मा पश्चिम जर्मनी र फ्रान्सबीचको नाटकीय सेमिफाइनल खेलमा भएको थियो। पेनाल्टी सुटआउट बराबरीमा सकिएपछि यो सडन डेथमा गयो।.
सगरमाथा टेलिभिजन
सगरमाथा टेलिभिजन नेपालको एक समाचार टेलिभिजन च्यानल हो। सन् २००७ जुलाई वाट प्रसारणमा आएको यस टेलिभिजनको केन्द्रिय कार्यलय भने काठमाण्डौको बबरमहलमा अवस्थित छ । तपाईँको तेश्रो आँखा भन्ने मूल नारालाई अघि सारेको यस टेलिभिजन नेपालको पहिलो समाचार च्यानल हो ।
आधिकारिक वेबसाईट
https://sagarmatha.tv/
पुरुष परीक्षा
पुरूष परीक्षा मैथिली भाषाका महाकवि विद्यापति द्वारा रचित काव्य हो। यो संस्कृत भाषामा लेखिएको छ।
क्यापासिटर
विद्युतधरित्र English - Capacitor ,विद्युत परिपथमा प्रयोग हुने एक मुख्य अबयब हो। यसको बिद्युतिय मार्गमा हुने विद्युतको संरक्षण गर्न प्रयोग गरिन्छ।
हिजला उपजिल्ला
हिजला बङ्गलादेशको बरिशाल जिल्लाको एक उपजिल्ला हो। यो उपजिल्ला बरिशाल विभाग अन्तर्गत पर्दछ।
भूगोल
हिजला उपजिल्ला २२°५०' देखि २३°०५' उत्तर अक्षांश र ९०°२५' देखि ९०°४३' पूर्वी देशान्तरणमा अवस्थित छ। हिजला उपजिल्लाले बङ्गलादेशको कुल क्षेत्रफल मध्ये ५१५.३६ वर्ग किलोमिटर ओगटेको छ। यस उपजिल्लालाई गाँसाइरहाट र हाइमचर उपजिल्लाले उत्तर, मेहेन्दीगञ्ज उपजिल्लाले दक्षिण, रायपुर उपजिल्लाले पूर्व र मुलादी उपजिल्लाले पश्चिमबाट घेरेको छ। मेघना, जयन्ती, नयमभाङ्गा आजिमपुर, शिकारपुर आदि यस उपजिल्लाका नदी तथा नहरहरू हुन्।
जनशाङ्खिकि
उपजिल्ला विभाग प्रतिवेदनका अनुसार यस जिल्लाको कुल जनसङ्ख्या १७४५०८ रहेको छ जसमध्ये पुरुषको जनसङ्ख्या ८९९१८ छ भने महिलाको जनसङ्ख्या ८४५९० रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १७०१६५ छ भने हिन्दु धर्मवलम्बीको जनसङ्ख्या ४३३५ र अन्य धर्मका मानिसहरूको जनसङ्ख्या ८ रहेको छ। यस उपजिल्लामा ३२६ मस्जिद र १२ मन्दिरहरू रहेका छन् जसमध्ये श्री रामपुर, शाहनाजपुर ग्रामेर मुसलमान जिमिदार बाडीया मस्जिद, गङ्गापुर ग्रामे मुलचान खान मस्जिद तथा दरगा यस उपजिल्लाका केही लोकप्रिय धार्मिक स्थलहरू। यस उपजिल्लाका ८३.२२% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने ०.४३% ले पोखरी, ५.५०% ले टुटी र १०.८५% ले अन्य माध्यमबाट पानीको प्रयोग गर्दै आएका छन्। यस उपजिल्लाको कुल घरहरू मध्ये ७.१५% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन। यस उपजिल्लामा १ उपजिल्ला स्वास्थ्य संस्था, ५ परिवार नियोजन केन्द्र, १ मातृ तथा शिशु हेरचाह केन्द्र रहेका छन्।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा मुख्यतया धान, गहुँ, आलु, उखु, पानको पात लगायत अन्य अन्न बालीहरू उत्पादन गरिन्छ। यस उपजिल्लामा मुख्यतया, आँप, नरिवल, केरा, मेवा, आलुबखडा, खरबुजा, लिची, अम्बा, कटहर, बदाम आदि उत्पादन हुँदै आएको छ। यस उपजिल्लामा धान कुटानी केन्द्र, गहुँ पिसानी केन्द्र, काष्ठ सामग्री उत्पादन केन्द्र, बरफ उद्योग, बिस्कुट उद्योग, बाँसका सामग्री उत्पादन केन्द्र, बिँडी उद्योग, चकलेट उद्योग, कपास तथा कपडा उद्योग तथा प्लाष्टिक सामग्री उत्पादन कारखाना रहेका छन्। यस उपजिल्लाले मुख्यतया जुट, धान, बदाम, पानको पात लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको आलसको तेल, तील, सखरखण्ड पनि निम्न मात्रमा उत्पादन गरिन्छ। यस उपजिल्लामा ३५ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ४ माछापालन केन्द्र, ४० कुखुरापालन केन्द्र तथा २० दुग्ध सङ्कलन केन्द्रहरू रहेको छ।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ७३.४३% मानिसहरू संलग्न छन्। यस जिल्लाका मानिसहरू अन्य जस्तै मजदुरीमा २.६१%, वाणिज्यमा १०.७%, उद्योगमा ०.५६%, सञ्चार र यातायातमा १.०२%, निर्माण क्षेत्रमा १.२०%, सुविधामा ५.७२%, धार्मिक सेवामा ०.३१%, वैदेशिक रोजगारी तथा भाडामा ०.८० र अन्यमा ३.६५% रहेका छन्।
प्रशासन
प्रशासकीय हिजला थानाको स्थापना सन् १९११ मा भएको थियो भने सन् १९८३ मा यसलाई उपजिल्लामा परिणत गरिएको थियो। हाल यस उपजिल्लामा १ पौरसभा, ६ सङ्घ परिषद्, १२१ मौजा/महल्ला र १२१ गाउँहरू रहेका छन्। यस उपजिल्लाका सङ्घ परिषद्हरू प्रकार छन्; गुयाबाडिया सङ्घ परिषद्, धुलखोला सङ्घ परिषद्, बडजालिया सङ्घ परिषद्, मेमानिया सङ्घ परिषद्, हरिनाथपुर सङ्घ परिषद् र हिजला गौराब्दि सङ्घ परिषद्।
शिक्षा
यस जिल्लाको कुल साक्षरता दर ३८.२% रहेको छ जसमध्ये पुरुषको साक्षरता ३९.१% छ भने महिलाको साक्षरता दर ३७.४%रहेको छ। यस उपजिल्लामा १ क्याम्पस, १८ माध्यमिक विद्यालय, ८८ प्राथमिक विद्यालय तथा ४१ मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; हिजला क्याम्पस, काउरिया बन्दर माध्यमिक विद्यालय, सङ्हति पाइलट माध्यमिक विद्यालय, महिषखोला सिनियर मदरसा आदि।
वर्षकृत
वर्षकृत मैथिली भाषाका महाकवि विद्यापति द्वारा रचित काव्य हो। यो संस्कृत भाषामा लेखिएको छ।
गयापतालक
गयापतालक मैथिली भाषाका महाकवि विद्यापति द्वारा रचित काव्य हो। यो संस्कृत भाषामा लेखिएको छ।
पञ्चकन्यापोखरी
पञ्चकन्यापोखरी नेपालको कोशी अञ्चलको तेह्रथुम जिल्लाको एक गाँउ विकास समिति हो।
सातौँ राष्ट्रिय खेलकुद २०७३ मा एथलेटिक्स
सातौँ राष्ट्रिय खेलकुद २०७३ मा एथलेटिक्स एक सातौँ राष्ट्रिय खेलकुद २०७३ प्रतियोगिता अन्तर्गतको एथलेटिक्स खेल सम्बन्धि विवरणहरू प्रस्तुत छन्।
स्रोत
श्रेणी :सातौँ राष्ट्रिय खेलकुद २०७३
आत्मसमर्पण (सैन्य)
आत्मसमर्पण, सैन्य शब्दमा, क्षेत्र, लडाकू, किल्ला, जहाज वा हतियार माथिको नियन्त्रण अर्को शक्तिमा त्याग्नु हो। आत्मसमर्पण शान्तिपूर्ण रूपमा पूरा हुन सक्छ वा यो युद्धमा हारको परिणाम हुन सक्छ।एक सार्वभौम राज्यले युद्धमा पराजय पछि सामान्यतया शान्ति सन्धि वा सन्धिपत्र सम्झौतामा हस्ताक्षर गरेर आत्मसमर्पण गर्न सक्छ। युद्धभूमिमा आत्मसमर्पण, या त व्यक्तिहरु द्वारा वा अधिकारीहरु द्वारा आदेश दिएपछि हुन सक्छ। सामान्यतया आत्मसमर्पण गर्नेहरु युद्ध बन्दी बन्न सक्छन्।
कालिका मन्दिर, बागलुङ
कालिका भगवती मन्दिर, (जसलाई बागलुङ कालिका भगवती मन्दिर पनि भनिन्छ) पश्चिम नेपालको बागलुङ नगरपालिकाको दक्षिण-पूर्वमा अवस्थित एउटा महत्वपूर्ण हिन्दु मन्दिर हो। यो मन्दिर कालीगण्डकी नदीको दक्षिणी किनारमा अवस्थित छ।
मन्दिरको प्रांगणमा प्रत्येक मुख्य दिशामा चारवटा प्रवेशद्वारहरू छन्। मन्दिर परिसरमा शिव, राधा-कृष्ण, लक्ष्मी-नारायण र अन्य देवतालाई समर्पित अन्य साना मन्दिरहरूको विशाल सङ्ग्रह छ। मन्दिरको प्रमुख चाड चैते दसैँ, चैत महिनाको शुक्ल पक्षको आठौं दिन मनाइन्छ, हजारौं भक्तजनको घुइँचो लाग्ने गर्दछ। अर्को प्रमुख चाड दसैँ हो, जुन असोज महिनाको शुक्ल पक्षबाट चल्छ र पूर्णिमामा समाप्त हुन्छ।
धीरेन्द्र कृष्ण शास्त्री
धीरेन्द्र कृष्ण शास्त्री (जन्म ४ जुलाई १९९६, धीरेन्द्र कृष्ण गर्गका रूपमा) जसलाई बागेश्वर धाम सरकार वा महाराज का नामले पनि चिनिने गरिन्छ, भारतको मध्य प्रदेशको छतरपुर जिल्लामा रहेको एउटा धार्मिक तीर्थस्थल बागेश्वर धाम सरकार का पीठाधीश हुन्। शास्त्री, छतरपुरको बागेश्वरधाममा कथा वाचन गर्दछन्। शास्त्री माथी मानसिकताको प्रयोग गरी मानिसहरुलाई दिग्भ्रमित पार्ने आरोप लागेको छ, यद्यपि, मीडिया अनि पत्रकारहरुको अनेकौं प्रयासका बाबजुद पनि, आरोप अहिलेसम्म प्रमाणित हुन सकेको छैन।
परिवार
शास्त्रीको जन्म सन् १९९६ जुलाई ४ मा छतरपुर जिल्लाको गढा गाउँमा भएको थियो। वहाँ सरोज गर्ग (माता) अनि राम कृपाल गर्ग (पिता) का दुईटा सन्तानहरूमध्ये सबभन्दा ज्येष्ठ हुन् । वहाँको पालन-पोषण एक हिन्दू सरयूपारीण ब्राह्मण परिवारमा भएको थियो, जहाँ उनका पिता एउटा पुजारीको रूपमा काम गर्ने गर्दथे। शास्त्रीको बाल्यकाल अत्यधिक गरीबीमा नै बितेको थियो; उनको परिवार माटोको टहरा जस्तो घरमा बसोबास गर्ने गर्थे। वहाँ बाल्यकालमा प्रायः आफ्नो गाउँका मानिसहरुलाई कथाहरू सुनाउने गर्दथे।
शिक्षा
शास्त्री आफ्नो विद्यालय स्तरको पढाई गञ्ज गाउँमा पूरा गरेका थिए।
धार्मिक करियर
शास्त्री, भारतको चित्रकुटस्थित हिन्दू आध्यात्मिक नेता, संस्कृत विद्वान, दार्शनिक अनि कथा कलाकार रामभद्राचार्यका शिष्य हुन्।शास्त्रीलाई विशेषतः रामचरितमानस र शिव पुराणको उपदेशका लागि चिनिने गरिन्छ। वहाँको दाबी छ कि वहाँका अनुयायीहरू साधनाका माध्यमसँ केहि चमत्कारिक शक्तिहरू प्राप्त गरेका छन् भनेर।
अक्षय कुमार
राजीव हरि ओम भाटिया (जन्म ९ सेप्टेम्बर १९६७), अक्षय कुमार  एक भारतीय अभिनेता हुन् । अभिनेता, निर्माता, मार्शल कलाकार र टेलिभिजन व्यक्तित्व जसले बलिउड, वाणिज्यिक हिन्दी भाषा फिल्म उद्योग मुख्य रूपमा मुम्बई, भारतमा काम गर्दछ। २९ बर्ष भन्दा बढीको करियरमा कुमार १०० भन्दा बढी फिल्महरूमा देखा परे र उनले धेरै पुरस्कारहरू जितेका छन्, जसमा रुस्तम (२०१६) मा अभिनयका लागि सर्वश्रेष्ठ अभिनेताको लागि राष्ट्रिय फिल्म पुरस्कार र दुई फिल्मफेयर पुरस्कार अजनबी (२००१) र गरम मसला(२००५) को लागी हो।
बाल्यकाल
कुमारको जन्म अमृतसर,पञ्जाब, भारत मा हरि ओम भाटिया र अरुणा भाटियाको एउटा पंजाबी परिवारमा भएको थियो। उनको बुबा एक सेना अधिकारी थिए। कलिलो उमेरदेखि नै कुमारलाई खेलकुदमा रुचि थियो। उनका बुबा पनि कुश्तीको आनन्द उठाउँथे। उनी  दिल्लीको चाँदनी चौकमा हुर्केका थिए र पछि उनी बम्बई (वर्तमान मुम्बई) सरेका थिए जब उनका पिताले सेना छोडेर युनिसेफमा एकाउन्टेन्ट बने। चाँडै नै, उनकी बहिनीको जन्म भयो र उनको परिवार मध्य बम्बईको पंजाबी बहुल क्षेत्र कोलीवाडामा बस्थ्यो।
उनले स्कुल शिक्षा डोन बोस्को हाई स्कूल, माटुंगाबाट प्राप्त गरे सँगै कराटे सिक्दै। उनले उच्च शिक्षाको लागि गुरु नानक खालसा कलेजमा भर्ना गरे, तर उनी पढाइमा खास चासो नभएकोले पढ्न छाडे। उनले आफ्नो बुबालाई अनुरोध गरे कि उनी अझै मार्शल आर्ट सिक्न चाहन्छन्, र उनको बुबाले उनलाई थाइल्याण्ड पठाउन पैसा बचाए। कुमार मार्शल आर्ट सिक्न बैंकक गएका थिए र थाईल्याण्डमा ५ बर्ष थाई बक्सिंग सिक्नको लागि बसे।. कुमारको बहिनी अलका भाटिया हुन्। कुमार किशोर छँदा, उनको बुबाले उनलाई के हुनको लागी सोधे। कुमारले एक अभिनेता बन्ने चाहना व्यक्त गरे।
दानवाक्यावली
दानवाक्यावली मैथिली भाषाका महाकवि विद्यापति द्वारा रचित काव्य हो। यो संस्कृत भाषामा लेखिएको छ।
दुर्गाभक्तितरंगिणी
दुर्गाभक्तितरङ्गिणी मैथिली भाषाका महाकवि विद्यापति द्वारा रचित काव्य हो। यो संस्कृत भाषामा लेखिएको छ।